stanford-oval/wikipedia huggingface dataset:
Breakfast Club

| Breakfast Club> The Breakfast Club |
| --- | --- |

Ohjaaja:  John Hughes
Käsikirjoittaja:  John Hughes
Tuottaja:  John Hughes Ned Tanen
Säveltäjä:  Keith Forsey
Kuvaaja:  Thomas Del Ruth
Leikkaaja:  Dede Allen
Pääosat:  Emilio Estevez Anthony Michael Hall Judd Nelson Molly Ringwald Ally Sheedy
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  15. helmikuuta 1985
Kesto:  97 min
Alkuperäiskieli:  englanti
Tuotto:  51,5 milj. dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Breakfast Club (The Breakfast Club), televisioesityksessä käytetty myös nimeä Brekkariklubi, on yhdysvaltalainen draamakomediaelokuva vuodelta 1985. Elokuvan on käsikirjoittanut ja ohjannut John Hughes, ja pääosissa näyttelevät Emilio Estevez, Anthony Michael Hall, Judd Nelson, Molly Ringwald ja Ally Sheedy.
Elokuva kertoo viidestä täysin erilaisesta nuoresta, jotka joutuvat kokonaiseksi lauantaipäiväksi jälki-istuntoon. Toisilleen tuntemattomat nuoret tutustuvat ja alkavat pikkuhiljaa avautua ja kertoa elämästään sekä mielipiteistään.
Elokuva menestyi taloudellisesti hyvin ja tuotti maailmanlaajuisesti noin 51,53 miljoonaa dollaria.
Näyttelijät

| 0 | 1 | 2 |
| --- | --- | --- |
|  Emilio Estevez  | … |  Andrew Clark   |
|  Anthony Michael Hall  | … |  Brian Ralph Johnson   |
|  Judd Nelson  | … |  John Bender   |
|  Molly Ringwald  | … |  Claire Standish   |
|  Ally Sheedy  | … |  Allison Reynolds   |
|  Paul Gleason  | … |  Rehtori Vernon   |
|  John Kapelos  | … |  Talonmies Carl Reed   |
Vastaanotto ja jälkimaine

The New York Timesin kriitikot valitsivat Breakfast Clubin vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Breakfast Club Internet Movie Databasessa (englanniksi)
Virtanen, Leena: Breakfast Club antoi äänen kasariteineille. Helsingin Sanomat. 17.1.2015. Arkistoitu 5.7.2015.
Mrqe.com. Arvosteluja. (englanniksi)
Maria Braunin avioliitto

| Maria Braunin avioliitto> Die Ehe der Maria Braun |
| --- | --- |

Ohjaaja:  Rainer Werner Fassbinder
Käsikirjoittaja:  Peter Märthesheimer Pea Fröhlich
Tuottaja:  Michael Fengler
Säveltäjä:  Peer Raben
Kuvaaja:  Michael Ballhaus
Leikkaaja:  Rainer Werner Fassbinder Juliane Lorenz
Pääosat:  Hanna Schygulla
Valmistustiedot
Valmistusmaa:  Saksan liittotasavalta
Tuotantoyhtiö:  Westdeutscher Rundfunk
Ensi-ilta:  1978, Suomi 1979
Kesto:  114 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Maria Braunin avioliitto on saksalainen elokuva vuodelta 1978. Sen ohjasi Rainer Werner Fassbinder, ja pääosassa nähdään Hanna Schygulla. Elokuva kertoo toisen maailmansodan aikana solmitusta avioliitosta, joka kehittyy Saksan talouskasvun ja jälleenrakennuksen aikana. Se on sekä eeppinen komedia että romanttinen balladi.
Elokuva sai useita palkintoja, Berliinin elokuvajuhlilla se sai Hopeisen karhun, jonka sai myös Hanna Schygulla pääosasta. Suomessa elokuva sai ensi-iltansa 1979, jolloin se nousi kymmenen parhaan joukkoon elokuvakerholehti Projektion järjestämässä äänestyksessä vuoden parhaista ensi-iltaelokuvista. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Siperiankurjenmiekka

| Siperiankurjenmiekka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kurjenmiekkakasvit Iridaceae
Suku::  Kurjenmiekat Iris
Laji::  sibirica
Kaksiosainen nimi
 Iris sibirica  L. 
Katso myös
   Siperiankurjenmiekka Wikispeciesissä   Siperiankurjenmiekka Commonsissa 
Infobox OKNimi-testi OK: 
Siperiankurjenmiekka (Iris sibirica) on Keski- ja Itä-Euroopassa alkuperäisenä kasvava koristekasvina viljelty kurjenmiekkalaji.
Ulkonäkö ja koko

Siperiankurjenmiekka kasvaa 40–120 senttimetriä korkeaksi. Sen maavarsi on lyhyt ja suikertava. Lehdet ovat väriltään vihreän sinivihreät, 2–10 millimetriä leveät. Siperiankurjenmiekalla on 1–3 pitkäperäistä kukkaa. Ne ovat 6–7 cm leveät ja väriltään sinivioletit. Kukan ulkokehälehdet ovat kärjestään pyöreät. Sisäkehälehdet ovat pystyt ja leveän suikeat. Siperiankurjenmiekan kotahedelmä on kolmisärmäinen ja 3–4 cm pitkä.
Aiheesta muualla

Pinkka – Lajintuntemuksen oppimisympäristö: Siperiankurjenmiekka (Iris sibirica)
Kasviatlas: Siperiankurjenmiekka (Iris sibirica) Suomessa.
ITIS: Iris sibirica (englanniksi)
United States Department of Agriculture (USDA): Iris sibirica (englanniksi)
| --- | --- |
Taksonitunnisteet:  Wikidata: Q145686  Wikispecies: Iris sibirica  BioLib: 42068  BOLD: 426423  Calflora: 10015  CoL: 3Q24K  EoL: 590486  EPPO: IRISI  EUNIS: 186687  FNA: 200028213  GBIF: 5298126  GRIN: 20398  iNaturalist: 59943  IPNI: 439087-1  ISC: 114986  ITIS: 565245  MichiganFlora: 1477  NatureServe: 2.160361  NBN: NBNSYS0000014871  NCBI: 198826  NZOR: 2f568544-3b3a-4bb8-8037-e8c4080ffb6d  Observation.org: 26434  Open Tree of Life: 43087  PalDat: Iris_sibirica  Plant List: kew-322377  PLANTS: IRSI  POWO: urn:lsid:ipni.org:names:439087-1  RHS: 9357  Tropicos: 16602144  VASCAN: 6187  WFO: wfo-0000783854  Laji.fi: MX.40021 
Siperiankurjenmiekan kotia.
Pultavan taistelu

Pultavan (Poltavan) taistelu käytiin vuonna 1709 Venäjän ja Ruotsin välillä. Se oli suuren Pohjan sodan ratkaiseva taistelu. Taistelun sanotaan päättäneen Ruotsin suurvaltakauden.
Tausta

Lyötyään Tanskan ja Venäjän vuonna 1700 Ruotsin Kaarle XII ei pystynyt päättämään sotaa ja sai vasta kahdeksan vuoden päästä kukistettua Puolan. Tänä aikana Venäjän Pietari Suuri oli vahvistanut ja modernisoinut armeijaansa. Pietarin kaupungin perustaminen Ruotsin entiselle alueelle oli Pietari Suurelle propagandavoitto. Kaarle pyrki nyt ratkaisevaan hyökkäykseen Moskovaan.
Kaarle marssi Puolasta Venäjälle 1708 suuren armeijan kanssa, mutta venäläiset välttivät suoraa taistelua ja käyttivät sen sijaan poltetun maan taktiikkaa. Kesä oli viileä ja sateinen ja maaston vuoksi huoltoyhteys oli heikko. Kaarle perusti huolto-osaston tuomaan ruokaa ja tarvikkeita pitkää ajanjaksoa varten. 11 000 miehen huolto-osastoa johti kenraali Adam Ludwig Lewenhaupt.
Osastojen välillä ei ollut suoraa viestiyhteyttä, ja Kaarle odotti niin kauan kuin suinkin pystyi Lewenhauptin saapumista. Lewenhauptin ollessa enää 130 kilometrin päässä Kaarle luovutti ja suuntasi etelään Ukrainaa kohti. Hetmani Ivan Mazepan johtama Ukrainan kasakkahetmanaatti oli neuvotellut Ruotsin kanssa jonkin aikaa ja tarjoutui nyt sen viralliseksi liittolaiseksi tavoitteena saada itsenäisyys Venäjästä.
Lewenhaupt seurasi Kaarlen armeijaa itään ja hänen osastonsa kimppuun hyökättiin pienen Lesnajan kylän luona (Lesnajan taistelu). Vaivoin vetäytymään päässyt Lewenhaupt päätti liittyä mitä pikimminkin Kaarlen armeijaan. Hän jätti kanuunat, karjan ja suurimman osan ruoasta, mikä johti joukkojen keskuudessa kapinamielialaan. Sotilaat varastivat alkoholin ja Lewenhaupt joutui jättämään noin tuhat juopunutta sotilasta jälkeensä. Kun hänen joukkonsa talvella saavuttivat Kaarlen, jäljellä oli enää 6 000 miestä.
Keväällä Kaarlen armeija alkoi taas edetä, mutta se oli kutistunut noin yhteen kolmasosaan alkuperäisestä koostaan nälän ja pakkasen seurauksena. Sateinen sää haittasi etenkin ruutivarastoja, mikä teki kanuunoista pitkälti käyttökelvottomia. Kaarle alkoi piirittää Pultavan kaupunkia, joka tukki tien etelään. Pietari oli varustanut suuren armeijan puolustaakseen kaupunkia ja saapui Kaarlen selustaan jättäen ruotsalaisjoukot kaupungin ja venäläisten väliin. Taistelun alkaessa Kaarlella oli noin 20 000 miestä ja Pietarilla 45 000.
Taistelu

Taistelu alkoi aamunkoitossa. Ruotsalaiset kärsivät heti alussa suuria tappioita vallatessaan venäläisten suojakseen rakentamia linnakkeita.  Lisäksi noin kolmasosan jalkaväkeä käsittänyt osasto eksyi ja venäläisten ahdistaessa tuhoutui lähes kokonaan rippeiden joutuessa antautumaan. Taistelun ratkaisi todellinen itsemurhahyökkäys: Ruotsin jalkaväen noin 5 000 jäljellä ollutta sotilasta marssi murhaavan tulen läpi pistinrynnäkköön yli 20 000:ta venäläistä vastaan. Aluksi taistelu eteni entiseen tapaan ruotsalaisten painostaessa venäläisten vasenta sivustaa. Lopulta ruotsalaisten jälkeen jäänyt vasen siipi kuitenkin kääntyi pakoon vetäen muut perässään. Ruotsin sotajoukon pääosa pääsi Dnepr-joelle.
Taistelun jälkeen

Kaarle XII luovutti ylipäällikkyyden Lewenhauptille, joka antautui Menšikovin armeijalle 1. heinäkuuta. Venäläiset ottivat tuhansia vankeja, joista monet olivat hyvinkin korkea-arvoisia, kuten yksi kenraali ja kaksi kenraalimajuria. Vangeista vain harva palasi takaisin kotimaahansa.
Kuninkaan pako

Kaarlen ja Mazepan onnistui paeta noin 1 500 miehen kanssa nykyiseen Moldovaan, jota silloin hallitsivat ottomaanit. Ennen palaamistaan Ruotsiin Kaarle vietti Turkissa viisi vuotta taivutellen sulttaania liittolaisekseen. Tässä hän onnistuikin ja marraskuussa 1710 Ahmed III julisti sodan Venäjän ja Turkin välille.
Lue myös

Pultavan taistelu (elokuva)
Karoliiniarmeijan herätys
Luettelo taisteluista
Aiheesta muualla

Kuvia tai muita tiedostoja aiheesta Pultavan taistelu Wikimedia Commonsissa
Kartta hyökkäyksen alkuvaiheesta.
Pultavan taistelu. Yksityiskohta Mihail Lomonosovin mosaiikista vuodelta 1717.
Yesh Din

Yesh Din logo
Yesh Din (hepr. ‏יש דין‎, «on olemassa laki») on israelilainen ihmisoikeusjärjestö, joka on edistänyt oikeudellisen avun saatavuutta Länsirannan asukkaille ja dokumentoinut asukkaisiin kohdistettuja ihmisoikeusloukkauksia. Järjestön päätehtäviä ovat olleet lain toimeenpanon valvonta, vastuullisuuden vaatiminen sotilailta ja poliisilta sekä palestiinalaisten maanomistajien avustaminen yksityisten maidensa saamiseen takaisin. Yesh Din on perustettu vuonna 2005.
Totte (animaatiosarja)

| Totte> Gofrette |
| --- | --- |
Tyyli:  lastenohjelma
Kestoaika:  12 min
Luoja(t):  Doris Brasset Fabienne Michot
Alkuperämaa:   Yhdysvallat  Kanada  Ranska
Verkko:   Yhdysvallat TLC, Discovery Kids, Ready Set Learn  Kanada CBC Television, Kids' CBC France 3
Esitetty:  19. tammikuuta 2008 – 30. huhtikuuta 2016
Tuotantokausia:  2
Jaksoja:  52
Tuotanto
Tuotantoyhtiö(t):  Zoe Mae Subsequence Entertainment Cookie Jar Entertainment Studio 306 Portfolio Entertainment Breakthrough Entertainment Scholastic Entertainment Cartoon Pizza Discovery Networks France 3 CBC Productions Discovery Kids Original
Aiheesta muualla
IMDb
Totte (engl. Gofrette) on ranskalainen-kanadalainen-amerikkalainen lapsille suunnattu piirrossarja. Sarja perustuu Doris Brasset'n ja Fabienne Michot'n kirjoittamiin neljään lastenkirjaan. Sarja kertoo Totte-kissasta ja tämän ystävästä Nekku-koirasta.
Tottea tuotettiin yhteensä 52 jaksoa. Sarja kuitenkin esitettiin ainakin Suomessa niin, että sarjaa esitettiin televisiossa kaksi jaksoa peräjälkeen.
Sweet Sweetback’s Baadasssss Song

| Sweet Sweetback's Baadasssss Song |
| --- | --- |

Ohjaaja:  Melvin Van Peebles
Käsikirjoittaja:  Melvin Van Peebles
Tuottaja:  Jerry Gross Melvin Van Peebles
Säveltäjä:  Melvin Van Peebles
Kuvaaja:  Robert Maxwell
Leikkaaja:  Melvin Van Peebles
Pääosat:  Melvin Van Peebles
Valmistustiedot
Valmistusmaa:  Yhdysvallat
Levittäjä:  Cinemation Industries Netflix
Ensi-ilta:  1971
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Sweet Sweetback's Baadasssss Song on vuonna 1971 ilmestynyt independent-draama-elokuva, jonka pääosassa näyttelee myös elokuvan ohjaajana, käsikirjoittajana ja musiikin säveltäjänä toiminut Melvin Van Peebles. Elokuva on pikareskiromaanimainen kuvaus afroamerikkalaisesta miehestä pakenemassa valkoista valtiovaltaa.
Variety-lehti kuvaili elokuvaa blaxploitaatio-genren johtavaksi teokseksi. Melvin Van Peeblesin poika Mario Van Peebles julkaisi vuonna 2003 aikalaishaastatteluja näyteltyihin kohtauksiin yhdistävän elokuvan How to Get the Man’s Foot Outta Your Ass (myös nimellä Baadasssss!), joka kertoo tämän elokuvan tekemisestä.
The New York Timesin kriitikot valitsivat Sweet Sweetback's Baadasssss Songin vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Sweet Sweetback’s Baadasssss Song Internet Movie Databasessa (englanniksi)
Jalkapallon nuorten maailmanmestaruuskilpailut 1989

Jalkapallon nuorten maailmanmestaruuskilpailut 1989 olivat seitsemännet nuorten maailmanmestaruuskilpailut. Kisat järjestettiin Saudi-Arabiassa 16. helmikuuta – 3. maaliskuuta. Ottelut pelattiin Riadissa, Dammamissa, Jeddassa ja Taifissa. Loppuottelun pelipaikkana oli King Fahd International Stadium Riadissa. Turnaukseen osallistui 16 joukkuetta, joista Saudi-Arabia pääsi turnaukseen kisaisäntänä ja muista joukkueista kuusi tuli Euroopasta, kolme Etelä-Amerikasta, kaksi Pohjois- ja Keski-Amerikasta, kaksi Aasiasta ja kaksi Afrikasta. Kisoihin alun perin selviytynyt Meksiko jäi kiinni neljän yli-ikäisen pelaajan käyttämisestä MM-karsintana toimineessa alueellisessa turnauksessa, minkä seurauksena se suljettiin pois kisoista ja sen tilalle pääsi mukaan Yhdysvallat.
Mestaruuden voitti Portugali, joka voitti loppuottelussa Nigerian maalein 2–0. Pronssia sai Brasilia, joka voitti pronssiottelussa Yhdysvallat maalein 2–0. Puolivälierissä karsiutuivat Argentiina, Irak, Kolumbia ja Neuvostoliitto. Paras maalintekijä oli viisi maalia tehnyt Neuvostoliiton Oleg Salenko.
Idževan

| Idževan Իջևան |
| --- | --- |

 Idževan
 Koordinaatit: 40°52′32″N, 45°08′57″E 
Valtio:  Armenia
Maakunta:  Tavuš
Väkiluku (2008):  15 620
Aikavyöhyke:  UTC+4
Infobox OKVirheellinen NIMI-arvo: 
Idževan (arm. Իջևան) on kaupunki (kylä vuoteen 1961) Armeniassa. Se on Tavušin maakunnan pääkaupunki. Asukkaita kaupungissa on 15 620 (2008) ja se on asukasluvultaan suurin kaupunki alueella. Matkaa Armenian pääkaupunkiin, Jerevaniin kaupungista on 142 kilometriä.
Jerevanista ja Hradzanista Qazahiin johtavat valta- ja rautatiet kulkevat kaupungin läpi.
Kaupungissa on muun muassa puunjalostusyrityksiä, viinin valmistusta, suuri betonitehdas ja mattokutomoita. Vuodesta 1994 lähtien Idževanissa on ollut Jerevanin yliopiston toimipiste, jossa noin 900 opiskelijaa. Tässä toimipisteessä on mahdollista opiskella armenian kieltä ja kirjallisuutta, käytännön matematiikkaa, fysiikkaa, historiaa, psykologiaa ja pedagogiikkaa. Kaupungissa sijaitsee myös monikäyttöinen Arnar-stadion.
Väkiluvun kehitys

| Vuosi | Väkiluku |
| --- | --- |
1989: 18 700
2001: 15 370
2008: 15 620

Lähde:
Glen Kamara

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. lokakuuta 1995 (ikä 29)
Syntymäpaikka: Tampere, Suomi
Pelipaikka: keskikenttäpelaaja
Pituus: 181 cm
Paino: 78 kg
Seura
Seura: Al Shabab (lainalla Rennesistä)
Junioriseurat
2003–2007: OT-77
2008: EPS
2010–2012: Southend United
2012–2015: Arsenal
Seurat
| Vuodet | Seura | O | (M) |
| 2015–2017 | Arsenal | 0 | (0) |
| 2016 | → Southend United (laina) | 6 | (0) |
| 2016–2017 | → Colchester United (laina) | 4 | (0) |
| 2017–2019 | Dundee | 53 | (0) |
| 2019–2023 | Rangers | 118 | (6) |
| 2023–2024 | Leeds United | 37 | (0) |
| 2024– | Rennes | 13 | (0) |
| 2025– | → Al Shabab (laina) | 0 | (0) |
Maajoukkue
| 2012 | Suomi U17 | 2 | (1) |
| 2012–2013 | Suomi U18 | 13 | (0) |
| 2013 | Suomi U19 | 3 | (0) |
| 2014 | Suomi U20 | 3 | (0) |
| 2014–2016 | Suomi U21 | 15 | (0) |
| 2017– | Suomi | 65 | (2) |
 Seurajoukkueuran tilastot kattavat vain kansalliset sarjat, päivitetty 2. helmikuuta 2025.  Maajoukkueuran tilastot päivitetty 2. helmikuuta 2025.
Glen Kamara (s. 28. lokakuuta 1995 Tampere) on suomalainen jalkapalloilija, joka pelaa keskikenttäpelaajana Saudi-Arabian Valioliigan Al Shababissa, lainasopimuksella Ranskan Ligue 1:n Rennesistä.
Kamara siirtyi englantilaisen Arsenalin junioriakatemiaan vuonna 2012, ja hän nousi seuran edustusjoukkueeseen kaudella 2015–2016. Heinäkuussa 2017 Kamara siirtyi skotlantilaisen Dundeen riveihin. Puolentoista kauden jälkeen Kamara siirtyi tammikuussa 2019 Skotlannin liigan Rangersiin 50 000 punnalla. Kamara pelasi Rangersissa ensimmäisen kerran Eurooppa-liigassa kaudella 2019–2020. Keväällä 2022 Kamarasta tuli neljäs suomalainen miespelaaja Jari Litmasen, Sami Hyypiän ja Petri Pasasen jälkeen, joka on pelannut Uefan alaisen cupkilpailun loppuottelussa, kun Rangers hävisi niukasti Eintracht Frankfurtille Eurooppa-liigan finaalissa. Elokuussa 2023 Kamara siirtyi Englannin mestaruussarjan Leeds Unitediin.
Kamara pelasi ensimmäisen A-maajoukkueottelunsa 22-vuotiaana vuonna 2017 Viroa vastaan, ja hän vakiinnutti paikkansa maajoukkueen vakiomiehistössä vuoden 2018 aikana. Kamara on ollut maajoukkueen runkopelaaja Kansojen liigassa 2018 ja EM-karsinnoissa 2019.
Suomen Palloliitto valitsi Kamaran vuoden lupaavaksi pelaajaksi 2013 ja vuoden parhaaksi miespelaajaksi 2022.
Seurajoukkueet > Arsenal

Tampereella sierraleonelaisille vanhemmille syntyneen, 12-vuotiaana Lontooseen muuttaneen ja vuonna 2012 englantilaisen Arsenalin junioriakatemiaan siirtyneen Glen Kamaran pelaajaura aikuisten tasolla alkoi kaudella 2015–2016, kun hän nousi Arsenalin edustusjoukkueen pelaavaan kokoonpanoon liigacupin ottelussa Sheffield Wednesdayta vastaan. Kamara pelasi kevätkauden 2016 lainalla Englannin kolmostaso League Onen Southend Unitedissa ja syyskauden 2016 lainalla nelostaso League Twon Colchester Unitedissa. Kamara ei kuitenkaan ollut Arsenalin edustusjoukkueen kokoonpanossa Englannin liigan otteluissa vaan pelasi sarjaotteluita ainoastaan juniorijoukkueiden riveissä.
Seurajoukkueet > Dundee

Glen Kamara siirtyi heinäkuussa 2017 kahden vuoden sopimuksella Skotlannin liigassa pelanneen Dundeen riveihin. Hän pelasi ensimmäisen kerran Premiershipissä 5. elokuuta 2017 ottelussa Dundee–Ross County. Kamara vakiinnutti heti paikkansa Dundeen avauskokoonpanossa. Hän oli sivussa vain yhdestä sarjaottelusta pelikiellon vuoksi ja pelasi kauden aikana yhteensä 37 ottelua. Dundee joutui taistelemaan kauden 2017–2018 aikana sarjapaikkansa puolesta, mutta joukkue oli lopulta Skotlannin liigassa yhdeksäs.
Kamara jatkoi Dundeessa avauskokoonpanon pelaajana myös kaudella 2018–2019. Hän pelasi tammikuuhun 2019 mennessä 16 ottelua. Dundee oli tammikuun lopussa sarjassa toiseksi viimeisenä.
Seurajoukkueet > Rangers

Glen Kamara siirtyi tammikuussa 2019 neljän ja puolen vuoden sopimuksella Skotlannin liigassa pelaavaan Rangersiin. Seurat eivät julkistaneet siirtosummaa, mutta lehtitietojen mukaan Rangers maksoi Kamarasta Dundeelle 50 000 puntaa. Kamara pelasi ensimmäisen kerran Rangersissa 16. helmikuuta 2019 ottelussa Rangers–St. Johnstone. Ensimmäisen maalin Premiershipissä Kamara teki 27. helmikuuta 2019 vanhaa seuraansa Dundeeta vastaan. Kamara vakiinnutti paikkansa Rangersin keskikentällä ja pelasi loppukauden aikana yhteensä 13 liigaottelua. Rangers oli kaudella 2018–2019 Skotlannin liigassa toinen, kun Celtic vei mestaruuden yhdeksän pisteen erolla. Rangers pääsi seuraavan kauden Eurooppa-liigan karsintoihin.
Kamaran ja Rangersin kausi 2019–2020 alkoi Eurooppa-liigan karsintaotteluilla, ja joukkue eteni karsintojen kautta Eurooppa-liigan lohkovaiheeseen. Kamara jatkoi Steven Gerrardin valmentamassa Rangersissa avauskokoonpanon pelaajana. Kamara pelasi ensimmäisen Eurooppa-liigaottelunsa 19. syyskuuta 2019 Feyenoordia vastaan. Rangers oli lohkossaan toinen, kun se jätti taakseen Young Boysin ja Feyenoordin. Lohkon voitti Porto. Rangers eteni joulukuussa pelattuun liigacupin finaaliin mutta hävisi sen Celticille maalein 0–1. Skotlannin liigan kausi keskeytyi maaliskuussa 2020 maailmanlaajuisen koronaviruspandemian vuoksi. Sarjaa ei jatkettu enää tämän jälkeen, vaan 30. kierroksen jälkeiset sijoitukset jäivät loppusijoituksiksi. Kamara pelasi kauden aikana yhteensä 19 liigaottelua, joista 18 avauskokoonpanossa. Rangers oli edellisvuoden tapaan toinen, kun Celtic voitti mestaruuden. Rangers pääsi seuraavan kauden Eurooppa-liigan karsintoihin. Eurooppa-liigan pudotuspeleissä Rangers eteni neljännesvälieriin mutta hävisi otteluparinsa Leverkusenille. Kamara pelasi myös 15 ottelua Eurooppa-liigassa. Syksyllä 2021 Kamara teki vuoteen 2025 asti ulottuvan jatkosopimuksen Rangersin kanssa.
Kaudella 2021–2022 Rangers jäi sarjassa jälleen toiseksi, mutta onnistui voittamaan Skotlannin cupin sekä etenemään Eurooppa-liigassa aina loppuotteluun asti. Kamara onnistui maalinteossa Eurooppa-liigan välierän toisessa osaottelussa RB Leipzigia vastaan. Kamara oli avauskokoonpanossa myös loppuottelussa Eintracht Frankfurtia vastaan. Rangers hävisi ottelun lopulta rangaistuspotkukilpailussa.
Kaudella 2022–2023 Kamara jäi pieneen rooliin Rangersissa, ja kesällä 2023 hän ei enää harjoitellut joukkueen mukana.
Seurajoukkueet > Leeds United

Elokuun lopulla 2023 Kamara siirtyi nelivuotisella sopimuksella Englannin mestaruussarjan Leeds Unitediin. Leeds maksoi Kamarasta lehtitietojen mukaan 6,4 miljoonaa euroa. Kamara oli Englannin mestaruussarjan kaudella 2023-2024 Leedsin vakioavauskokoonpanon pelaajia ja pelasi 40:ssä sarjaottelussa.
Seurajoukkueet > Stade Rennais

Heinäkuussa 2024 Kamara siirtyi Ranskan pääsarjassa pelaavaan Rennesiin vain yhden Leedsissä pelatun kauden jälkeen. Siirron uutisoitiin maksaneen kahdeksasta kymmeneen miljoonaan euroa Rennesille.  Tammikuussa 2025 Kamara siirtyi loppukaudeksi lainalle Saudi-Arabian Valioliigan Al Shababiin. Lainasopimus sisältää osto-option.
Maajoukkue

Glen Kamara pelasi ikäluokkansa (1995) maajoukkueessa 16-vuotiaana 4. syyskuuta 2012 Loviisassa pelatussa maaottelussa Suomi–Sveitsi. Kamara pelasi oman ikäluokkansa maajoukkueessa yhdeksän maaottelua ja vuotta vanhempien (1994) maajoukkueessa 12 maaottelua. Hän teki poikien maaotteluissa yhden maalin.
Alle 21-vuotiaiden maajoukkueessa Kamara pelasi ensimmäisen kerran 18-vuotiaana 1. kesäkuuta 2014 Myllykoskella Saviniemen jalkapallostadionilla pelatussa EM-karsintaottelussa Suomi–Moldova. Kamara kuului Suomen vakiomiehistöön vuoden 2017 alle 21-vuotiaiden EM-kisojen karsintaotteluissa. Kamara pelasi yhteensä 15 nuorten maaottelua.
A-maajoukkueeseen Kamara pääsi 22-vuotiaana, kun Markku Kanerva valitsi hänet suoraan avauskokoonpanoon 9. marraskuuta 2017 Töölön jalkapallostadionilla pelatussa maaottelussa Suomi–Viro. Ensimmäisen kilpailullisen ottelun maajoukkueessa Kamara pelasi 12. lokakuuta 2018, kun Kanerva vaihtoi hänet kentälle Tallinnassa pelatussa Kansojen liigan ottelussa Viro–Suomi. Kamara vakiinnutti paikkansa A-maajoukkueessa vuoden 2018 aikana. Hän on ollut mukana Suomen joukkueessa Kansojen liigassa 2018 ja EM-karsinnoissa 2019. Kamara pelasi avauskokoonpanossa, kun Suomi voitti marraskuussa 2019 Liechtensteinin ja varmisti paikan ensimmäistä kertaa EM-lopputurnaukseen.
Yksityiselämä

Kamara puhuu suomea sujuvasti, mutta ei laula esimerkiksi Maamme-laulua. Kamara on antanut haastatteluja pääasiassa englanniksi. Hän puhuu suomea lapsuudenkavereidensa kanssa sekä maajoukkueen harjoituksissa ja peleissä.
Kamara on vakaumuksellinen kristitty. Hän kertoo rukoilevansa ja lukevansa Raamattua päivittäin.
Saavutukset > Seurat

Rangers
Premiership (1): 2020–2021
Skotlannin cup (1): 2021–2022
Saavutukset > Henkilökohtaiset

Suomen Palloliiton Vuoden lupaava pelaaja: 2013
Suomen Palloliiton Vuoden miespelaaja: 2022